บาทเปิด 31.17 บาทต่อดอลลาร์ อ่อนค่า
เงินบาทเปิดตลาด 31.17 บาทต่อดอลลาร์ อ่อนค่า หลังดอลล์แข็งรับตัวเลขเศรษฐกิจสหรัฐออกมาดีกว่าคาด, ยังกังวลไวรัสโควิด-19 ระบาด
14 ก.พ. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.17 บาท/ดอลลาร์ จากเย็นวานนี้ที่ปิดตลาดที่ระดับ 31.12/13 บาท/ดอลลาร์
"ตลาดยังมีความวิตกกังวลเกี่ยวกับสถานการณ์ไวรัสโคโรนาสายพันธุ์ใหม่ 2019 (โควิด-19) หลังตัวเลขจำนวนผู้ติดเชื้อและจำนวนผู้เสียชีวิตเพิ่มขึ้น ขณะที่ตัวเลขเศรษฐกิจสหรัฐฯที่ประกาศออกมาเมื่อคืนดีกว่าคาดทั้ง ดัชนี CPI และจำนวนผู้ขอสวัสดิการว่างงานช่วยพยุงดอลลาร์เอาไว้"นักบริหารเงิน กล่าว
นักบริหารเงิน คาดว่าเงินบาทจะเคลื่อนไหวในกรอบ 31.10 - 31.25 บาท/ดอลลาร์ โดยยังคงต้องติดตามสถานการณ์ไวรัสโควิด-19 ต่อไป